b'\n_START_ARTICLE_\nPalestiinan jalkapallomaajoukkue\n_START_SECTION_\nHistoria\n_START_PARAGRAPH_\nVuosina 1934\xe2\x80\x9340 Israel pelasi my\xc3\xb6s nimell\xc3\xa4 Palestiina. Sek\xc3\xa4 Palestiinan ett\xc3\xa4 Israelin joukkueet laskevat kyseisen joukkueen ottelut tilastoihinsa, samoin kansainv\xc3\xa4linen jalkapalloliitto FIFA. Palestiinan jalkapalloliitto perustettiin jo vuonna 1928, mutta FIFA tunnusti sen vasta vuonna 1998 Palestiinalaishallinnon perustamisen j\xc3\xa4lkeen.\n_START_SECTION_\nArvokisamenestys\n_START_PARAGRAPH_\nPalestiina ei ole koskaan selviytynyt maailmanmestaruuskilpailujen lopputurnaukseen. Aasian-mestaruuskilpailujen lopputurnauksessa se pelasi ensimm\xc3\xa4isen kerran vuonna 2015. Vuoden 1999 Pan-arabialaisista kisoista joukkue saavutti pronssia pitk\xc3\xa4aikaisen valmentajan, Israelin arabin Azmi Nassarin valmennuksessa. Nassarin kuoltua sy\xc3\xb6p\xc3\xa4\xc3\xa4n vuonna 2007 joukkueen nousukurssi laantui. L\xc3\xa4nsi-Aasian mestaruuskilpailuihin se on osallistunut vuodesta 2000, turnauksen perustamisesta, l\xc3\xa4htien, mutta joka kerralla taival on katkennut alkuotteluihin. 2010 MM-kisojen karsinnoissa joukkue putosi Singaporelle.'